CELEX: 52021PC0320
Language: da
Date: 2021-07-16
Title: Forslag til RÅDETS AFGØRELSE om den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, for så vidt angår forlængelse af de strategiske prioriteter for EU og Den Tunesiske Republik, indtil EU og Den Tunesiske Republik har vedtaget nye ajourførte fælles dokumenter.

EUROPA-KOMMISSIONEN
            Bruxelles, den 16.7.2021
            COM(2021) 320 final
            2021/0225(NLE)
            Forslag til
            RÅDETS AFGØRELSE 
            om den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, for så vidt angår forlængelse af de strategiske prioriteter for EU og Den Tunesiske Republik, indtil EU og Den Tunesiske Republik har vedtaget nye ajourførte fælles dokumenter.
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side i forbindelse med den planlagte vedtagelse af en afgørelse om at forlænge prioriteterne for partnerskabet mellem EU og Den Tunesiske Republik, indtil der er vedtaget nye ajourførte fælles dokumenter mellem EU og Den Tunesiske Republik.
            
            
               2.Baggrund for forslaget
            
            
               2.1.Associeringsaftalen 
            
            
               Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side ("associeringsaftalen") blev undertegnet den 17. juli 1995 og trådte i kraft den 1. marts 1998. Associeringsaftalen udgør retsgrundlaget for de bilaterale forbindelser mellem EU og Tunesien. Aftalen tager sigte på:
            
            
               –at skabe passende grundlag for den politiske dialog, som gør det muligt at styrke deres forbindelser på alle de områder, de skønner relevante i forbindelse med en sådan dialog 
            
            
               –fastsætte betingelserne for en gradvis liberalisering af udvekslingen af varer, tjenesteydelser og kapital 
            
            
               –at udvide samhandelen og sikre et opsving i afbalancerede økonomiske og sociale forbindelser mellem parterne, især gennem dialog og samarbejde, for at fremme Tunesiens og det tunesiske folks udvikling og velstand 
            
            
               –at opmuntre til maghrebinsk integration ved at fremme samhandel og samarbejde mellem Tunesien og landene i regionen 
            
            
               –at fremme samarbejdet på det økonomiske, sociale, kulturelle og finansielle område. 
            
            
               2.2.Associeringsrådet
            
            
               Der oprettes et associeringsråd, som træder sammen på ministerplan en gang om året og tillige når omstændighederne kræver det, efter indkaldelse fra dets formand på de i dets forretningsorden fastsatte betingelser. Det undersøger alle større spørgsmål, som opstår inden for rammerne af associeringsaftalen, og alle andre bilaterale eller internationale spørgsmål af gensidig interesse.
            
            
               Associeringsrådet består af medlemmer af Rådet for Den Europæiske Union og medlemmer af Kommissionen for De Europæiske Fællesskaber på den ene side og medlemmer udpeget af regeringen for Den Tunesiske Republik på den anden side.
            
            
               Associeringsrådet fastsætter selv sin forretningsorden. Formandshvervet i associeringsrådet udøves på skift af et medlem af Rådet for Den Europæiske Union og et medlem af regeringen for Den Tunesiske Republik i overensstemmelse med de bestemmelser, der fastsættes i forretningsordenen. 
            
            
               Afgørelserne er bindende for parterne, som skal træffe de nødvendige foranstaltninger til afgørelsernes gennemførelse. Associeringsrådet kan også fremsætte passende henstillinger. 
            
            
               2.3.Associeringsrådets påtænkte retsakt 
            
            
               Associeringsrådet påtænker at vedtage en afgørelse om forlængelse af prioriteterne for partnerskabet mellem EU og Den Tunesiske Republik for perioden 2018-2020, indtil der er vedtaget nye ajourførte dokumenter mellem EU og Den Tunesiske Republik. I overensstemmelse med artikel 10 i Associeringsrådets forretningsorden vedtages afgørelsen ved gensidig aftale mellem parterne, evt. ved skriftlig procedure, hvis begge parter er enige herom.
            
            
               3.Den holdning, der skal indtages på Unionens vegne
            
         
         
            
               Den holdning, der skal indtages af Den Europæiske Union i det ved associeringsaftalen nedsatte associeringsråd for så vidt angår vedtagelsen af en afgørelse om forlængelse af prioriteterne for partnerskabet mellem EU og Den Tunesiske Republik, er baseret på teksten til den afgørelse, der er knyttet som bilag til denne afgørelse. 
            
            
               Ved Associeringsrådets afgørelse nr. 1/2018 af 9. november 2018 nåede EU og Den Tunesiske Republik til enighed om strategiske prioriteter med henblik på at støtte og styrke den demokratiske overgang og den socioøkonomiske udvikling i Den Tunesiske Republik for perioden 2018-2020. 
            
            
               Inden for rammerne af en igangværende proces for fornyelse af EU's partnerskab med de sydlige nabolande og efter vedtagelsen af den flerårige finansielle ramme for 2021-2027 og det nye instrument for naboskab, udviklingssamarbejde og internationalt samarbejde (NDICI) forventes der at blive udarbejdet og vedtaget nye ajourførte fælles dokumenter med de sydlige nabolande, herunder Den Tunesiske Republik, i 2021. Inden for denne ramme og for at undgå et hul mellem udløbet af de nuværende prioriteter for partnerskabet mellem EU og Den Tunesiske Republik og vedtagelsen af de nye prioriteter er det i parternes interesse at forlænge de nuværende strategiske prioriteter, indtil der er vedtaget nye ajourførte prioriteter. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Princippernes anvendelse på det foreliggende tilfælde
            
            
               Associeringsrådet er et organ, der er nedsat ved en aftale, nemlig associeringsaftalen.
            
            
               Den retsakt, som associeringsrådet skal vedtage, er en retsakt, der har retsvirkninger. Den påtænkte retsakt har retsvirkninger, fordi den forlænger de nuværende strategiske prioriteter, indtil der vedtages nye og ajourførte fælles dokumenter. 
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og -indholdet af den påtænkte retsakt vedrører samarbejde med et tredjeland inden for rammerne af en associeringsaftale og den europæiske naboskabspolitik.
            
            
               Det materielle retsgrundlag for den foreslåede afgørelse er derfor artikel 217.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 217 sammenholdt med artikel 218, stk. 9, i TEUF.
            
         
         
            
               5.Offentliggørelse af den påtænkte retsakt
            
            
               Da den retsakt, der skal vedtages af associeringsrådet, ændrer gyldighedsperioden af de strategiske prioriteter for EU og Den Tunesiske Republik, bør den offentliggøres i Den Europæiske Unions Tidende efter vedtagelsen.
            
            
               2021/0225 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, for så vidt angår forlængelse af de strategiske prioriteter for EU og Den Tunesiske Republik, indtil EU og Den Tunesiske Republik har vedtaget nye ajourførte fælles dokumenter.
            
            
               RÅDET FOR DEN EUROPÆISKE UNION,
            
            
               under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side blev undertegnet den 17. juli 1995 og trådte i kraft den 1. marts 1998
                  2
               .
            
            
               (2)De strategiske prioriteter for EU og Den Tunesiske Republik blev vedtaget af Associeringsrådet den 9. november 2018
                  3
               .
            
            
               (3)Begge parter er via brevveksling nået til enighed om den fortsatte gyldighed af prioriteterne for partnerskabet mellem EU og Den Tunesiske Republik som et retningsgivende dokument med henblik på konsolidering af partnerskabet indtil vedtagelsen af nye ajourførte fælles dokumenter. 
            
            
               (4)I henhold til Euro-Middelhavsaftalens artikel 80, kan associeringsrådet træffe afgørelser med henblik på virkeliggørelsen af de i aftalen fastsatte mål.
            
            
               (5)Associeringsrådet skal vedtage en afgørelse ved skriftlig procedure med henblik på forlængelse af de strategiske prioriteter for partnerskabet, indtil EU og Den Tunesiske Republik har vedtaget nye ajourførte fælles dokumenter.
            
            
               (6)Den holdning, der skal indtages på Unionens vegne i associeringsrådet, bør fastlægges, da afgørelsen er bindende for Unionen.
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, for så vidt angår forlængelse af de strategiske prioriteter for EU og Den Tunesiske Republik, indtil EU og Den Tunesiske Republik har vedtaget nye ajourførte fælles dokumenter, baseres på det udkast til Associeringsrådet EU-Tunesiens afgørelse, der er knyttet til nærværende afgørelse.
            
            
               Artikel 2
            
         
         
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61 til 64. 
               
               
                  
                     (2)
                  
                        RÅDETS OG KOMMISSIONENS AFGØRELSE af 26. januar 1998 om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side EUT L 97; 30. marts 1998.
               
               
                  
                     (3)
                  
                        Afgørelse nr. 1/2018 truffet af Associeringsrådet EU-Tunesien den 9. november 2018 om vedtagelse af de strategiske prioriteter EU-Tunesien for perioden 2018-2020 (EUT L 293/39 af 20.11.2018).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.7.2021
            COM(2021) 320 final
            BILAG 
            til
            forslag til Rådets afgørelse
            om den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, for så vidt angår forlængelse af de strategiske prioriteter for EU og Den Tunesiske Republik, indtil EU og Den Tunesiske Republik har vedtaget nye ajourførte fælles dokumenter.
            
               
         
         
            
               BILAG 
            
            
            
               AFGØRELSE NR. x/2021 TRUFFET AF ASSOCIERINGSRÅDET EU-TUNESIEN 
                  
               af [dd/mm/yyy] 
                  
               om godkendelse af en forlængelse af de strategiske prioriteter for EU og Den Tunesiske Republik
            
            
            
            
               ASSOCIERINGSRÅDET EU-TUNESIEN HAR —
            
            
               under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side ("Euro-Middelhavsaftalen"), og  
            
            
               ud fra følgende betragtninger:
            
            
               (1)Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side blev undertegnet den 17. juli 1995 og trådte i kraft den 1. marts 1998
                  1
               .
            
            
               (2)I henhold til Euro-Middelhavsaftalens artikel 80, kan associeringsrådet træffe afgørelser med henblik på virkeliggørelsen af de i aftalen fastsatte mål.
            
            
               (3)I aftalens artikel 90 er det fastsat, at parterne skal træffe alle fornødne almindelige eller særlige foranstaltninger for at opfylde deres forpligtelser i henhold til aftalen, og at de skal drage omsorg for, at aftalens målsætning virkeliggøres.
            
            
               (4)Ved Associeringsrådets afgørelse nr. 1/2018 af 9. november 2018 nåede EU og Den Tunesiske Republik til enighed om strategiske prioriteter til at guide partnerskabet for perioden 2018-20.
                  2
                
            
            
               (5)Begge parter er via brevveksling nået til enighed om den fortsatte gyldighed af prioriteterne for partnerskabet mellem EU og Den Tunesiske Republik som et retningsgivende dokument med henblik på konsolidering af partnerskabet indtil vedtagelsen af nye ajourførte fælles dokumenter.
            
            
               (6)I artikel 10 i associeringsrådets forretningsorden åbnes der mulighed for mellem møder at vedtage afgørelser ved skriftlig procedure, hvis begge parter er enige herom.
            
            
               BESTEMT FØLGENDE:
            
            
               Artikel 1
            
            
               Associeringsrådet beslutter ved skriftlig procedure, at de strategiske prioriteter for EU og Den Tunesiske Republik, der er knyttet som bilag til dets afgørelse nr. 01/2018 af 9. november 2018, forlænges, indtil EU og Den Tunesiske Republik har vedtaget nye ajourførte fælles dokumenter.
            
            
               Artikel 2
            
            
               Denne afgørelse træder i kraft på dagen for vedtagelsen.
            
         
         
            
               Udfærdiget i xx, den [dag måned år].
            
            
            
                  På Associeringsrådets vegne
            
            
         
         
            
                  
                     (1)
                  
                        RÅDETS OG KOMMISSIONENS AFGØRELSE af 26. januar 1998 om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side EUT L 97; 30. marts 1998.
               
               
                  
                     (2)
                  
                        Afgørelse nr. 1/2018 truffet af Associeringsrådet EU-Tunesien den 9. november 2018 om vedtagelse af de strategiske prioriteter EU-Tunesien for perioden 2018-2020 (EUT L 293/39 af 20.11.2018).